I Hervors saga nevnes ingen datter med navnet Aud, men omtaler i stedet en datter Alfhild. Ivar Vidfamnes erobringer beskrives også her, men i denne sagaen utroper Ivar en viss Valdar til konge i Danmark, og han ble gift med Alfhild Ivarsdatter. Alvfhild og Valdar fikk sønnene Harald Hildetann og Randver. Randver ble konge i Daneriket, mens Harald tok makten i Gøtaland. Randver ble gift med Åsa, en datter av en norsk småkonge ved navn Harald, og de fikk sønnen Sigurd Ring, far til Ragnar Lodbrok.